U skladu s Odlukom o[upisu učenika u I. razred srednje škole](https://www.ucenici.com/upis-u-srednju-skolu-sve-o-upisima/) u školskoj godini 2017./2018.prijave u srednje škole učenika u sustav NISpuSŠ započele su u **četvrtak 25. svibnja 2017. godine iza 12:00 sati**.

***Upis u srednju školu***

Pri prvoj prijavi potrebno je unijeti korisničko ime i lozinku dobivenu u osnovnoj školi nakon čega je moguće unijeti broj mobitela na kojega kandidat želi da mu bude dostavljen SMS s PIN-om. Nakon što zaprimi PIN, kandidat pri svakoj sljedećoj prijavi u sustav unosi korisničko ime, lozinku i PIN. Ukoliko PIN nije stigao SMS-om potrebno je ponovno pokušati unijeti broj mobitela. Po uspješnoj prijavi u sustav moguće je pregledati osobne podatke i ocjene, a nakon što se iz e-Matice prenesu i rezultati natjecanja, bit će moguće pregledati i te podatke. U slučaju nepravilnosti u podacima potrebno se javiti svom razredniku.

***Prijave u srednje škole 2016./2017.: Korak po korak vodič za PRVE Prijave***

**1. U svom pregledniku upisati stranicu**[**upisi.hr**](https://www.upisi.hr/upisi/)**.**

**2. S desne strane web stranice kliknuti na “Prijava”.**

[](https://i0.wp.com/www.ucenici.com/wp-content/uploads/2015/05/Prijava-u-sustav-upisi-u-prvi-razred-srednje-skole.jpg)***Prijava u sustav za upis u prvi razred srednje škole***

**3. Pojavit će se polja za unos korisničkih podataka.**

[](https://i0.wp.com/www.ucenici.com/wp-content/uploads/2015/05/Prijava-u-sustav-upisi-u-prvi-razred-srednje-skole-2.jpg)

***Polja za unos korisničkih podataka – Prijave u srednje škole***

Unesi **korisničko ime i lozinku iz AAI@EduHr sustava** koju si dobio/la u školi.**Ako se prijavljuješ po prvi put polje PIN ostavi prazno** i klikni na “Prijavi se” nakon unosa korisničkog imena i lozinke. Zatim ćeš moći unijeti broj mobitela na koji će ti biti poslan PIN.

Ako si aktivirao/la zabranu primanja ili slanja SMS poruka trećih strana putem svog mobilnog operatera, PIN ti neće biti isporučen. Molimo da navedenu opciju provjeriš sa svojim mobilnim operaterom.

**Ako si izgubio/la korisničko ime ili lozinku**, javi se administratoru imenika u svojoj školi koji će ti ponovno dati podatke za prijavu.

**U slučaju da si izgubio/la PIN**, pošalji SMS sadržaja OPET na broj 888000 s onog broja mobitela kojeg si upisao/la u sustav kod prve prijave. Poruka se naplaćuje po cijeni definiranoj ugovorom s tvojim operaterom.

**4. Ako se prijavljuješ prvi put u idućem koraku pojavljuju se polja za unos broja mobitela. Unesi broj mobitela na koji želiš primiti SMS s PIN-om. Iz prvog padajućeg izbornika odaberi predbroj mobilnog operatera, a u iduće polje upiši ostatak broja mobitela (6 ili 7 znamenki). Nakon toga klikni na “Pošalji SMS” Prijave u srednje škole**

[](https://i1.wp.com/www.ucenici.com/wp-content/uploads/2015/05/Prijava-u-sustav-upisi-u-prvi-razred-srednje-skole-3.jpg)***Za prvu Prijave u srednje škole treba unijeti broj mobitela na koji će stići PIN broj.***

***Zatim trebaš još potvrditi da želiš da ti se SMS s PIN-om pošalje na uneseni broj mobitela klikom na “Potvrdi”.  Prijave u srednje škole***

[](https://i2.wp.com/www.ucenici.com/wp-content/uploads/2015/05/Prijava-u-sustav-upisi-u-prvi-razred-srednje-skole-4.jpg)***Potvrda za slanje PIN-a***

PIN ćeš dobiti u SMS poruci kroz nekoliko minuta. Ako PIN ne stigne na tvoj mobitel u roku od nekoliko minuta, nemoj slati poruku OPET, jer je moguće da je broj mobitela pogrešno unesen. U tom slučaju prijavi se u sustav bez PIN-a (upiši samo korisničko ime i lozinku iz AAI@EduHr sustava) i nakon prijave upiši ispravan broj mobitela. Ako ne primiš SMS s PIN-om ni nakon nekoliko pokušaja unosa broja mobitela, potraži pomoć pozivom na broj 01 6661 500 ili mailom na helpdesk@skole.hr.

***Prijave u srednje škole za kandidate izvan RH***

**Kandidati izvan obrazovnog sustava Republike Hrvatske** trebaju ispuniti [registracijski obrazac](https://www.upisi.hr/docs/Registracijski%20obrazac_2015_v2.docx" \t "_blank) i poslati ga Središnjem prijavnom uredu koji će ih registrirati u sustavu, dodijeliti im korisničke podatke za prijavu i unijeti sve potrebne podatke sa zaprimljenih dokumenata.

Sve informacije o postupku prijava i upisa u srednju školu možete pronaći u publikaciji [„](https://www.ucenici.com/detaljan-vodic-upise-srednje-skole-2017-2018/)***[Prijave u srednje škole za školsku godinu 2016./2017. – Idemo u srednju!“](https://www.ucenici.com/detaljan-vodic-upise-srednje-skole-2017-2018/)***te je od iznimne važnosti da je svi kandidati pročitaju.

Ukoliko želite izračunati svoje bodove za upis i ***Prijave u srednje škole***to možete ne našoj stranici, odnosnom našem ***[ONLINE KALKULATORU!](https://www.ucenici.com/racunanje-bodova-za-srednju-skolu-upisi-2016/)***